Ringkoppe bymekaar om oor Afrikaans en Nederlands te besin Na afloop van die ALV-kongres wat op Dikhololo gehou is, het n klompie kundiges spesiaal een dag langer in die boendoe agtergebly om te besin oor die stand van die onderrig van Afrikaans en Nederlands aan Suid-Afrikaanse universiteite. In die lig van sosiale, ekonomiese en politieke veranderinge het dit dwingend noodsaaklik geword dat n deeglike bestekopname en toekomsbeplanning gedoen word, en aangesien van die land se belangrikste kundiges hoeka byeen was, het die SAVN besluit om di� gulde geleentheid aan te gryp sodat koppe bymekaar gesit kon word.
Meer bepaald was die doel met die indaba dat saam besin word oor die uitkomste van die studie en onderrig van Afrikaans en Nederlands in Suid-Afrika. Die moontlikheid en wenslikheid van n gemeenskaplike kernkurrikulum het onder andere onder die loep gekom. Verder het konkrete planne vir die uitbou van Afrikaans en Nederlands oor die medium- en langer termyn ernstig aandag gekry. Die bedoeling was dat konkrete planne en strategie� uit die beraad voortvloei, sodat dit dan wyer bekendgestel en te gelegener tyd ter diskussie voorgel� kan word.
Die program het soos volg daar uitgesien:
Donderdag, 3 Oktober:
14:30  16:30
Waar staan ons tans? Die posisie en stand van Afrikaans en Nederlands aan Suid-Afrikaanse universiteite
Piet Swanepoel en Adelia Carstens  Taalkunde
Hennie van Coller en Hein Viljoen  Letterkunde
Siegfried Huigen  Nederlands
Afgevaardigdes van departemente teenwoordig.
20:00  22:00
Die posisie van Nederlands  nou en in die toekoms
Vrydag, 4 Oktober
08:30  13:00
Wat moet ons doen? Konkrete planne vir die toekoms
Samewerking met die skryf van studiemateriaal en handboeke
Werf van studente
n Kernkurrikulum vir Afrikaans en Nederlands
Uitruil van dosente en kundigheid op verskillende terreine
Uittreksel uit Nuusbrief van die Suider-Afrikaanse Vereninging vir Neerlandistiek, September 2002